*Նախագիծ*

ՀԱՅԵՑԱԿԱՐԳ

լուսավորության համակարգերի էներգաարդյունավետության բարձրացման

նպատակային ֆոնդի ստեղծմանև դրա կառավարման

***Ընդհանուր դրույթներ***

Գորիս քաղաքի լուսավորության համակարգի էներգաարդյունավետության բարձրացման ոլորտում նոր ֆինանսական մեխանիզմների մշակումը և ֆինանսա­վոր­ման լրացուցիչ աղբյուրների ներգրավումը կարող է լուծել կապիտալ ներդրումների պակասի խնդիրը:

Լուսավորության համակարգերի էներգաարդյունավետության բարձրացման նպատակային ֆոնդի գաղափարը կայանում է լուսավորության համակարգերի էներգաարդյունավետության բարձրացման նախագծերի իրականացման համար ֆինանսական միջոցների կուտակման մեջ, որոնք առաջանում են ի հաշիվ նախկինում իրականացված նմանատիպ նախագծերի շնորհիվ տնտեսված ֆինանսական միջոցների:

Ֆոնդը գործում է այնպիսի ֆինանսավորման մեխանիզմով, որի դեպքում ներդրվող գումարները ենթակա են պարտադիր ետվերադարձման` հետագայում դրանք նոր էներգաարդյունավետ նախագծերի նպատակային ֆինանսավորման համար: Միջոցների վերադարձն իրականացվում է լուսավորության համակարգերի էներգետիկ արդյունավետության բարձրացումից գոյացող խնայողությունների հաշվին:

Ֆոնդի միջոցների հաշվին նոր նախագծերի իրականացման ֆինանսավորումը թույլ է տալիս նոր միջոցներ կուտակել, ներգրավել էներգաարդյունավետությանը միտված միջազգային աջակցության ծրագրեր/ֆինանսական միջոցներ և մեծացնել ֆոնդի կապիտալը:

***Նպատակը***

Գորիսի քաղաքապետարանի և ՄԱԶԾ ստորագրված §Մտադրությունների մասին հուշագրի¦ շրջանակներում Գորիս քաղաքի արտաքին լուսավորության ցանցի հետագա զարգացման և ընդլայնման, դրանում էներգաարդյունավետ տեխնոլոգիաների առավել լայն կիրառման նպատակով ստեղծվում է վերականգնվող նպատակային ֆինանսական ֆոնդ:

Առաջացող խնայողությունները կուտակվելու են հատուկ այդ նպատակի համար բացված առանձին արտաբյուջետային հաշվում: Այդ նպատակով Գորիսի ավագանու թույլտվությամբ և քաղաքապետի կարգադրությամբ բացվում է հատուկ արտաբյուջետային հաշիվ:

Արտաբյուջետային առանձին հաշվի բացման անհրաժեշտությունը պայմանավորված է գումարների կուտակման և ծախսման գործընթացն առավել թափանցիկ և կառավարելի դարձնելու համար:

Հաշվարկված ֆինանսական խնայողությունները հատուկ հաշվին ժամանակին և լրիվ ծավալով փոխանցման համար պատասխանատու է քաղաքապետարանի ֆինանսական բաժինը, իսկ այդ գործառույթների կատարման հսկողությունն իրականացվում է Գորիսի քաղաքապետի կողմից:

***Ֆոնդի կազմավորման կարգը և աղբյուրները***

Ֆոնդի սկզբնական համալրումը ստացվում է Գորիս քաղաքի արտաքին լուսավորության համակարգում Գորիսի քաղաքապետարանի և ՄԱԶԾ-ԳԷՖ «Քաղաքային կանաչ լուսավորություն» ծրագրի (այսուհետև Ծրագիր) համա­գործակ­ցությամբ Գորիսի Քրիստոփորի և Սյունիքի փողոցների ցուցադրական նախագծերի իրականացումից ստացվող տնտեսումներից: Ֆոնդը համալրող ֆինանսական միջոցների չափերը որոշվում են նախագծի տնտեսական հաշվարկի հիման վրա` նոր տեղադրվող լուսատուների շնորհիվ էլեկտրական էներգիայի և շահագործման ու պահպանման ծախսերի նվազեցումից գոյացող միջոցների հաշվին:

Վերականգնվող ֆոնդի միջոցները կարող են համալրվել նաև`

* Համայնքային բյուջեից քաղաքի ավագանու որոշմամբ էներգաարդյունա­վե­տու­թյան բարձրացման համար հատկացումներով,
* Այլ դրամաշնորհներով,
* ՀՀ օրենսդրությամբ չարգելված այլ եղանակներով:

***Ֆոնդից ֆինանսական միջոցների հատկացման կարգը և պայմանները***

Նոր նախագծերի իրականացման համար ֆոնդից միջոցները հատկացվում են ներկայացված տեխնիկատնտեսական հիմնավորումների հիման վրա: Ներկայացված նախագծերի հիմնավորվածությունը և դրանցում օգտագործվող սարքերի հուսա­լիությունը գնահատվում է Գորիսի քաղաքապետի կարգադրությամբ ստեղծված հանձնաժողովի կողմից և հաստատվում Գորիսի քաղաքապետի (հանձնաժողովի նախագահի) կողմից:

Ծրագրի գործունեության ժամանակահատվածում Ֆոնդից ֆինանսավորման համար ներկայացված նախագծերի հիմնավորվածության գնահատ­ման և ընդունման նպատակով ստեղծվող հանձնաժողովում ներառվում է նաև Ծրագրի ներկայացուցիչը, իսկ Ծրագրի փորձագետները մասնակցում են նախագծերի տեխնիկա-տնտեսական հիմնավորվածության քննարկումներին և նրանց կողմից ներկայացված կարծիքները պարտադիր քննարկվում են որոշում կայացնելուց առաջ:

Ֆոնդի գումարները կարող են ծախսվել հետևյալ նպատակների համար`

1. Քաղաքի արտաքին լուսավորության համակարգերի էներգաարդյունավետության բարձրացման նախագծերի ֆինանսավորմանը` նախապատվությունը տալով դրական զուտ բերված արժեք ունեցող և ներդրումների վերադարձը հնարավոր կարճ ժամկետում ապահովող նախագծերին:
2. Լուսավորության բնագավառում էներգաարդյունավետ միջոցառումների իրակա­նաց­­ման նպատակով նախագծերի պատվիրման,

Վերականգնվող ֆոնդից կատարած ներդրումների առավելագույն արդյունավետու­թյունն ապահովելու համար անհրաժեշտ է իրականացնել էներգախնայողության ճշգրիտ և կանոնակարգված հաշվառում և վերահսկողություն:

Հատուկ արտաբյուջետային հաշվից գումարների ծախսը կարող է իրականացվել միայն բանկային փոխանցման եղանակով:

***Ֆոնդի գործունեություն նապահովող մարմինների իրավասությունները***

Ֆոնդի միջոցների ծախսի վերաբերյալ վերջնա­կան որոշման իրավունքը պատկանում է Գորիսի քաղաքապետին: Ծրագրի գործունեության ընթացքում Ֆոնդի միջոցների կառավարմանը մասնակցում է նաև Ծրագրի կառա­վարիչը կամ նրա կողմից նշանակված լիազորված անձը` հանձնաժողովի անդամի կարգավիճակով, որի կարծիքը վերջնական որոշման ընդունման դեպքում ենթակա է պարտադիր քննարկման և փոխադարձ ընդունելի որոշման կայացման համար:

|  |  |  |
| --- | --- | --- |
|  | Ամփոփ տվյալներ Գորիսի Քրիստոփորի և Սյունիքի փողոցների արտաքին լուսավորության համակարգի էներգաարդյունավետ վերակառուցման վերաբերյալ |  |
|  |   |
| հ.հ. | Ցուցանիշները | Չափման միավորը | Գործող տարբերակ ԴՆատ-250Վտ | Առաջարկվող տարբերակ ԼԴ-110Վտ | Տարբերու-թյունը` ավելացում(+), նվազում(-) |
|
|
| 1 | Լուսատու սարքի/լամպի/ իրական ծառայության ժամկետը | ժամ | 7500 | 36000 | 28500 |
| 2 | Լուսատու սարքի ժամային էլեկտրական ծախսը ներառյալ թողարկող-կարգավորող սարքերը | Վտ | 285 | 110 | -175 |
| 3 | Լուսավորության սարքի տարեկան օգտագործման ժամերը(օրական 4,8 ժ), որից | ժամ | 0,0 | 0,0 | 0 |
| 3,1 |  ցերեկային սակագնի գործողության ընթացքում(ժ.700-2300) | ժամ | 4,8 | 4,8 | 0 |
| 3,2 |  գիշերային սակագնի գործողության ընթացքում(ժ.2300-700) | ժամ | 0,0 | 0,0 | 0 |
| 4 | Լուսատուի/լամպի/ ծառայության ժամկետը | տարի | 4,3 | 20,5 |   |
| 5 | Թողարկիչ-կարգավորիչ սարքի (ԹԿՍ)ծառայության ժամկետը | տարի | 5,0 | 0 |   |
| 6 | Իմպուլսային միացնող սարքի (ԻՄՍ) ծառայության ժամկետը | տարի | 2,0 | 0 |   |
| 7 | Լամպի գինը | դրամ | 2200,0 | 0 | -2200,0 |
| 8 | Թողարկիչ-կարգավորիչ սարքի (ԹԿՍ)արժեքը | դրամ | 5700,0 | 0 | -5700,0 |
| 9 | Իմպուլսային միացնող սարքի (ԻՄՍ) արժեքը | դրամ | 1400,0 |   | -1400,0 |
| 10 | Լուսատուի գինը(ձեռք բերման պահին գործող գներով) | հազ. դրամ | 35,0 | 180,6 | 145,6 |
| 11 | Լուսատու սարքերի թիվը  | հատ | 99 | 99 | 0 |
| 12 | Մեկ կՎտժ էլ.էներգիայի սակագինը /ցերեկային/ | դրամ | 48,78 | 48,78 |   |
| 13 | Մեկ կՎտժ էլ.էներգիայի սակագինը /գիշերային/ | դրամ | 38,78 | 38,78 |   |
| 14 | Էլ.էներգիայի ծախսը ցերեկային սակագնի դեպքում  | հազ. դրամ | 2415,5 | 932,3 | -1483,2 |
| 15 | Էլ.էներգիայի ծախսը գիշերային սակագնի դեպքում  | հազ. դրամ | 0,0 | 0,0 | 0,0 |
| 16 | ***Էլ.էներգիայի ընդհանուր ծախսը***  | հազ. դրամ | 2415,5 | 932,3 | *-1483,2* |
| 17 | Փոխարինման տարեկան ծախսը | հազ. դրամ | 77,2 | 0,0 | -77,2 |
| 18 | Փոխարինվող լամպերի արժեքը  | հազ. դրամ | 108,9 | 0,0 | -108,9 |
| 19 | Փոխարինվող ԹԿՍ արժեքը | հազ. դրամ | 112,9 | 0,0 | -112,9 |
| 20 | Փոխարինվող ԻՄՍ արժեքը  | հազ. դրամ | 69,3 | 0,0 | -69,3 |
| 21 | *Ամբողջ տարեկան շահագործման և պահպանման ծախսերը առանց էլ.էներգիայի, ներառյալ լամպի և ԹԿՍ-ի արժեքը* | հազ. դրամ | 368,3 | 0,0 | *-368,3* |
| 22 | Ամբողջ տարեկան շահագործման և պահպանման ծախսերը ներառյալ էլ.էներգիայի ծախսը | հազ. դրամ | 2783,7 | 932,3 | **-1851,5** |

***Հավելված***

**Գորիսի լուսավորության համակարգի էներգաարդյունավետության բարձրացման նպատակային ֆոնդի տարեկան մուտքագրվելիք գումարների վերաբերյալ պարզաբանումներ**

Գորիսի քաղաքապետարանի և ՄԱԶԾ միջև ստորագրված «Մտադրությունների մասին հուշագրի» շրջանակներում Գորիս քաղաքի Քրիստոփորի և Սյունիքի փողոցների արտաքին լուսավորության համակարգի էներգաարդյունավետ տեխնոլոգիաների կիրառմամբ (լուսադիոդային լուսատուներ) վերակառուցման նախագծի իրականացումից ստացվող խնայողությունների հաշվին ստեղծվող վերականգնվող նպատակային ֆոնդին (հատուկ արտաբյուջետային հաշվին) տարեկան մասհանումների և կատարված ներդրումների ետգնման ժամկետի հաշվարկի հիմքում դրվել են ներկայումս գործող և նախագծով տեղադրված լուսատուների ելակետային տվյալները: Վերը նշված փողոցներում տեղադրված 99 հատ ՍԿՓ լուսատու սարքերը պարպման սնդիկային 250Վտ հզորությամբ լամպերով նախագծով փոխարնվել են 110Վտ հզորությամբ 99 լուսադիոդային լուսատուներով:

Նոր լուսատուների աշխատանքային նվազագույն ժամերով հաշվարկված` 20.5 տարի՝ հիմնականում համեմատվել են համակարգի շահագործման և պահպանման այն ծախսերը, որոնց մեծությունները փոփոխվում են նախագծի իրականացումից հետո (կոնկրետ լուսատուների վրա իրականացվող, չեն դիտարկվել մալուխային տնտեսության, էլ.պահարանների և դրանց օժանդակ այլ սարքավորումների շահագործման և պահպանման ծախսերը): Շահագործման ծախսերից առավել էական նշանակություն ունի էլ.էներգիայի ծախսը, որի տեսակարար կշիռը դիտարկված ծախսերի կառուցվածքում կազմում է մոտ 80.0%: Ընդ որում էլէներգիայի ծախսը հաշվարկվել է Գորիսի քաղաքապետարանի կողմից ներկայացված քաղաքի արտաքին լուսավորության համակարգի` ըստ ամիսների աշխատանքային ժամերի հիման վրա:

Գործող լուսատուների էլեկտրական հզորությունների (էլ.էներգիայի ծախսի) գնահատումը կատարվել է հիմք ընդունելով դրանց փաստացի ծախսը, որը ստացվել է չափում­ների ընթացքում, իսկ նոր լուսատուների համար` դրանց անձնագրային հզորությունը:

Ինչպես երևում է աղյուսակում բերված թվերից, միայն էլ.էներգիայի ծախսի տարեկան տնտեսումը գործող սակագների պայմաններում կազմում է 1483,2 հազ. դրամ:

Գործող և առաջակվող տարբերակների շահագործման և պահպանման մյուս ծախսերի գնահատման համար հիմք են ընդունվել հանրապետության քաղաքներում արտաքին լուսավորության համակարգի շահագործման և պահպանման ծախսերի փորձագիտական ուսումնասիրության և գնահատման որոշ տվյալներ, այն է, որ տարվա ընթացքում փոխարինվում են լամպերի և իմպուլսային միացնող սարքերի(ԻԶՈՒ) մոտ 50%-ը, իսկ թողարկիչ-կարգավորիչ սարքերի (դրոսելներ, կոնդենսատորներ) առնվազն 20-25%-ը: Աղյուսակում սարքավորումների գները ներկայացված են ըստ քաղաքապետարանի կողմից մրցույթների միջոցով կատարված գնումների: Գործող գների և փոխարինման հաճախակա­նության հիման վրա գնահատվել է, որ նոր լուսատուների տեղադրումից հետո (առանց էլէներգիայի) շահագործման և պահպանման ծախսերի տարեկան տնտեսումը կկազմի 368,3հազ. դրամ:

Տարեկան իրական տնտեսումը ստացվում է***1851.5*** հազ. դրամ:

Ընդ որում խնայողությունների մեջ չի ներառվել`

* Նախագծի շրջանակներում փոխարինված և հետագա օգտա­գործ­ման համար պիտանի լուսատուների արժեքը`346.5 հազ. դրամ ( մեկ լուսատուի գնահատված գինը 3500.0-ից 4000.0 հազ. դրամ)` նկատի ունենալով, որ դրանք չեն օտարվելու այլ կառույցների, այլ օգտագործվելու են քաղաքի այլ չլուսավորված փողոցների կամ բակերի գիշերային լուսավորության կազմակերպման նպատակով,

նոր լուսատուների ծառայության ողջ ժամանակահատվածի ընթացքում` 20.5 տարի, նոր լուսատուների ձեռք բերման և հին լուսատուների փոխարինման ծախսերը(մոտ 3542.2 հազ. դրամ), որոնք քաղաքապետարանը պետք է փոխարիներ առնվազն 2 անգամ, ինչպես նաև դրանց արժեքը` մոտ 7084,4 հազ. դրամ: